নরসিংদী, ৭ জুলাই (শীর্ষ নিউজ ডটকম): নরসিংদী শহর সংলগ্ন হাজীপুর চরপাড়ায় ইলেকট্রেশিয়ান হযরত আলীর বাড়িতে ডাকাতির ঘটনা ঘটেছে। বুধবার রাত ২টার দিকে ৮/১০ জন মুখোশধারী এ ডাকাতি করে।গৃহকর্ত্রী লিপি  বেগম জানায়, ডাকাতদল কৌশলে দরজা খুলে প্রবেশ করে মেয়ে হাসি (১৭) ও তুলির (১৪) মুখে চেপে ধরে। তারা অস্ত্রের মুখে ১০ ভরি স্বর্ণালঙ্কার, নগদ দেড় লাখ টাকা, ৩টি মোবাইল ফোন লুট করে পালিয়ে যায়। পরে তাদের চিৎকারে আশপাশের কেউ ছুটে আসেনি বলে তিনি জানান।